section_heading: Odlike
paragraph_text: U Bet-Guvrinu su otkriveni ostaci tri bizantske crkve od kojih se ona na sjevernom brdu još uvijek koristi kao privatna kuća, čiji su raskošni mozaici uništeni u ratu 1948. godine. Crkva na jugu grada je poznata kao Khirbet Mar Hanna, posvećena Svetoj Ani, Gospinoj majci - prema kršćanskoj tradiciji, Bet-Guvrin je rodno mjesto sv. Ane. Danas su od nje ostali samo apsida i lučni prozori koje su obnovili križari u 12. st.<ref>Moshe Sharon, Corpus Inscriptionum Arabicarum Palaestinae, Vol. III, D-F, BRILL, 2004., ISBN 978-90-04-13197-2 (Bayt Jibrin p.xxxiv) Dobro očuvane ostatke rimskog amfiteatra iz 2. stoljeća, koji je mogao primiti oko 3.500 posjetitelja, otkrio je arheolog Amos Kloner sredinom 1990-ih. Pretpostavlja se da je izgrađen za rimske legije nakon gušenja pobune koju je vodio Bar Kohba 132. – 135. god., a bio je u upotrebi do velikog potresa u Galileji 363. god. U blizini su otkriveni i ostaci rimskih termi koje su bile najveće u Izraelu i Palestini.